3 หุ้นรับเหมาฯร่วงหนัก! ITD นำทีมรูด 9% โบรกฯชี้ถูกขายทำกำไร หลังเทคนิค Overbought
3 หุ้นรับเหมาฯ ITD- UNIQ-NWR ร่วงหนัก! นำทีม ITD รูด 9% โบรกฯชี้นักลงทุนแห่เทขายทำกำไรระยะสั้น หลังจากสัญญาณเทคนิคเข้าเขต Overbought
ร่วงหนัก 3 หุ้นรับเหมาฯ นำทีม ITD รูด 9% โบรกฯชี้โดนเทขายทำกำไร หลังจากสัญญาณเทคนิคเข้าเขต Overbought
15 มิ.ย. 2564

ผู้สื่อข่าวรายงานว่า วันนี้(14มิ.ย.64)ราคาหุ้นกลุ่มรับเหมาร่วงหนักนำโดย บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ณ เวลา 16.14 น. อยู่ที่ระดับ 2.68 บาท ลบ 0.26 บาท หรือ 8.84 % ด้วยมูลค่าซื้อขาย 1.03 พันล้านบาท
ส่วนบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ  ณ เวลา 16.16 น. อยู่ที่ระดับ 8.00 บาท ลบ 0.65 บาท หรือ 7.51% ด้วยมูลค่าซื้อขาย 122.83 ล้านบาท
ด้านบริษัทเนาวรัตน์พัฒนาการ จำกัด (มหาชน) หรือ NWR  ณ เวลา 16.17 น. อยู่ที่ระดับ 1.28 บาท ลบ 0.06 บาท หรือ 4.48% ด้วยมูลค่าซื้อขาย 105.46 ล้านบาท
ด้าน นายสุเชษฐ์ สุขแท้ รองกรรมการผู้จัดการ ฝ่ายมีเดียร์มาเก็ตติ้ง บริษัทหลักทรัพย์ เอเอสแอล จำกัด ระบุว่า ราคาหุ้นกลุ่มรับเหมาวันนี้อย่าง ITD, UNIQ, NWR ปรับตัวลงหนัก เหตุเป็นเพราะโดนเทขายทำกำไรออกมา หลังจากก่อนหน้าราคาหุ้นได้ปรับตัวขึ้นมาอย่างต่อเนื่อง จนทำให้สัญญาณเทคนิคเกิดภาวะที่ซื้อมากเกินไป (Overbought) ดังนั้นทำให้นักลงทุนเลือกที่จะขายทำกำไรออกมาก่อน